Եթե Էրդողանին հաջողվի վերջնականապես ամրապնդել իր իշխանությունը, ապա հնարավոր է` նա որոշ նախաձեռնությունների գնա արտաքին քաղաքականության մեջ, այդ թվում՝ հայկական ուղղությամբ։ Գեղամյանը կարծում է, որ նման դեպքում Անկարայի հնարավոր գործողությունները Հայաստանի համար կլինեն և՛ մարտահրավեր, և՛ հնարավորություն։ Իսկ հիմա թուրքական հասարակությունում գերակշռում են ծայրահեղ մոտեցումներն ու տրամադրությունները, ինչը թույլ չի տալիս Հայաստանի հետ հարաբերություններում կառուցողականության հույս ունենալ։